Manu Chao

Manu Chao, benetako izenez Jose-Manuel Thomas Arthur Chao, batzuetan Oscar Tramor bezala, (Paris, 1961ko ekainaren 21a - ) musikari, sortzaile eta abeslaria da, euskaldun eta galiziar jatorrikoa.

Chaok hizkuntza askotan kantatzen du, baita kanta berean ere: frantsesez, arabieraz, gaztelaniaz, woloferaz, portugesez eta beste zenbaitetan. Haren musikak eragin asko ditu: rock, chanson frantziarra, saltsa, reggaea, ska eta raï argeliarra. Haren letrak maitasuna, gutxiengo sozialak, etorkinak eta normalean mezu ezkertiarrak lantzen ditu.

Beti egon da gizarte mugimenduei lotuta, Mexikoko zapatistekin, okupekin eta Euskal Herriarekin, esaterako. Negu Gorriak taldearekin, Mano Negraren garaian eta Fermin Muguruzarekin oraintsu arte birak egin ditu.

Biografia 

Manu Chaoren ama Bilbokoa da (Euskal Herria); aita Ramón Chao kazetaria, Vilalba udalerrikoa, Lugokoa. Haren gurasoek Frantziara joan behar izan zuten Francoren diktadurapean.

Manu Chao Paris mendebaldeko Sèvres herrian hasi zen. Hamalau urterekin, Joint de Culasse lehen taldea sortu zuen, anaia Tonio del Borneo, eta lehengusu Santi Cassariegorekin. Gero sortu zituen Hot Pants eta Los Carayos: talde horiek oso ezagunak egin ziren Parisko inguruetan, musika alternatiboaren munduan. 1987an, anaia eta lehengusuarekin Mano Negra sortu zuen eta ospe handia lortu zuen "Mala vida" singlearekin. Mano Negrarekin 1987tik 1994ra bitartean aritu zen eta ondoren bakarlari moduan segitu zuen.

2004an Sibérie m'était contéee disko-liburua argitaratu zuen, frantsesez, Wozniak marrazkilari poloniarraren lanekin.

Sariak 

 Goya sarien XX. ekitaldian kanta onenaren saria Me llaman calle kantarengatik Princesas (2005)

Diskografia 

 1998 - Clandestino
 2001 - Próxima estación: Esperanza
 2002 - Radio Bemba Sound System
 2004 - Sibérie m'était contéee
 2007 - La Radiolina
 2009 - Baionarena

Birak 

 2000 - Giramundo Américas
 2006 - Tómbola
 2006 - Tour Radio Bemba (Sudamérica y Centroamérica)

Ikus, gainera 
 Paristar ezagunen zerrenda

Bibliografia 
 
 Chao, Ramón. "Mano Negra en Colombia. Un tren de hielo y fuego", 2001 (título original: "Un train de glace et de feu")..
 Robecchi, Alessandro. "Manu Chao. Música y libertad" , 2000.
 Chao, Manu. "Sibérie m'était contéee", 2004.

Kanpo loturak 

 Manu Chaoren Webgune ofiziala
 Manu Chao at Radiochango.com
 Manu Chao en AudioKat
 
  Elkarrizketa Argia astekarian Manu Chaori

Frantsesezko abeslariak
Frantziako abeslariak
Paristarrak
Euskal frantziarrak
Euskal galiziarrak
1980ko hamarkadako abeslariak
1990eko hamarkadako abeslariak
2000ko hamarkadako abeslariak
2010eko hamarkadako abeslariak